2018-yilda 1,5 mingdan ortiq o‘zbekistonliklar Rossiyadan chiqarib yuborilgan

O‘zbekiston fuqarolari Rossiyaning Kuban hududida muhojirlar ichida migratsion qoidalarni buzish bo‘yicha birinchi o‘rinda turibdi, deb yozadi “Podrobno.uz”.

Noqonuniy muhojirlarni Rossiyadan chiqarib yuboruvchi sud nozirlari sudlar qarorlariga ko‘ra, tarixiy vatanlariga yuboriluvchilar soni barqaror tarzda o‘sib borayotganini qayd etmoqda.
Statistikaga ko‘ra, 2018-yilning yanvaridan noyabrigacha migratsion qoidalarni buzganlik uchun javobgarlikka tortilgan shaxslarning eng katta qismini O‘zbekiston fuqarolari (1720), so‘ng Tojikiston (669) va Ukraina (529) fuqarolari tashkil qilgan.
Hisobot davrida jami 4042 kishi o‘z tarixiy vatanlariga qaytarib yuborilgan, bu 2017-yilning shu davriga qaraganda 800 kishiga ko‘p demakdir.